
K I V O N A T

a FENNTARTHATÓSÁGI ÉS KLÍMASTRATÉGIAI SZAKMAI BIZOTTSÁG

2026. szeptember 23-i rendes ülésének nyilvános jegyzőkönyvéből

44/2026. (IX. 23.) FKSZB számú határozat

A Fenntarthatósági és Klímastratégiai Szakmai Bizottság a „Javaslat Szombathely, Vitéz utcában, valamint a Szőllősi sétányon tervezett magánerős beruházásban megvalósuló várakozóhelyek létesítésével kapcsolatos döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján egyetért azzal, hogy a benyújtott tervdokumentáció szerint a Nyugat-dunántúli Ingatlanbefektetési Kft. beruházásában a Szombathely, Vitéz utcában, és a Szőllősi sétányon tervezett közlekedési létesítmények kiépítésre kerüljenek, a parkolófelületek árnyékolását biztosító fásításra - minden megkezdett 6 db várakozóhely után 1 db nagy lombkoronájú, vagy minden megkezdett 4 db várakozóhely után 1 db közepes lombkoronájú környezettűrő, többször iskolázott lombos fa telepítés - kapcsán a Beruházó egyeztessen a Városüzemeltetési és Városfejlesztési Osztály Környezetvédelmi Irodával, és a meghatározott fajtájú, méretű fák ültetésére a várakozóhelyek forgalomba helyezési eljárásáig kerüljön sor.

Felelős:

Németh Ákos, a Fenntarthatósági és Klímastratégiai Szakmai Bizottság elnöke



(a végrehajtás előkészítéséért:



Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

